Virallinen lehti nro C 151 , 19/06/1995 s. 0190



Ehdotus neuvoston asetukseksi riisin yhteisestä markkinajärjestelystä annetun asetuksen (ETY) N:o 1418/76 muuttamisesta (KOM(95)0034 - C4-0055/95 - 95/0037(CNS)) Ehdotus hyväksyttiin seuraavin tarkistuksin: (Tarkistus 11) Johdanto-osan kappale 1 a (uusi) >EP:n äänestyksessä hyväksytty teksti> tiettyjä Uruquayn kierroksen sopimusten sisältämiä ongelmia, erityisesti riisin tuontijärjestelyn osalta, ei ole vieläkään ratkaistu; näiden säännösten täytäntöönpano on edelleenkin vaarallista Euroopan riisialalle; on olemassa vahva ja selvä yhteys Uruquayn kierroksen sopimusten täytäntöönpanon ja riisin yhteisen markkinajärjestelyn uudistamisen välillä; (Tarkistus 12) Johdanto-osan kappale 2 >Alkuperäinen teksti> tavoitehinnan poistaminen edellyttää esikuoritun riisin hyvityksen laskemista koskevan säännöksen mukauttamista; kyseisen hyvityksen tason säilyttämiseksi laskentaperusteeksi olisi omaksuttava luvulla 1,8 kerrottu ostohinta, >EP:n äänestyksessä hyväksytty teksti> esikuoritun riisin hyvityksen laskemisen helpottamiseksi ja kyseisen hyvityksen tason säilyttämiseksi laskentaperusteeksi olisi omaksuttava luvulla 1,8 kerrottu ostohinta, (Tarkistus 13) 1 ARTIKLAN 1 KOHTA 3 artiklan 2 a kohta (uusi) (asetus 1418/76) >EP:n äänestyksessä hyväksytty teksti> 2 a Indica-riisin tuotannolle myönnettävä erityinen tuki markkinointivuodelle 1995/1996 määritellään sen edelliselle tasolle eli 100 ecuksi/ha, jotta edistetään Euroopan unionin alulle panemaa siirtymistä uusiin lajikkeisiin. (Tarkistus 14) 1 a ARTIKLA (uusi) >EP:n äänestyksessä hyväksytty teksti> 1 a artikla Kolmansien maiden kanssa noudatettavan vaihtojärjestelmän osalta komissio esittää neuvostolle ja parlamentille lainsäädäntöehdotuksen, jossa otetaan huomioon seuraavat näkökohdat: - jos kattohintalausekkeesta ei luovuta, kattohinnat on määriteltävä mahdollisimman korkeiksi kilpailun vääristymisen estämiseksi; - koska pakkauskustannuksia ei voida sisällyttää riisin hintaan tuontivaiheessa, näiden tuotteiden tuontiin sovelletaan täysimääräistä vastaavaa tariffia; - tuontihinta on määriteltävä pakkaamattoman hinnan perusteella sopivana viitehintana eikä laskutushintana. Tämän viitehinnan yhteydessä otetaan huomioon jalostusasteen mukaiset eri hintatyypit; - tuontijärjestelmän on oltava verrattavissa muiden viljojen järjestelmään (käytettäessä viitehintoja). Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi riisin yhteisestä markkinajärjestelystä annetun asetuksen (ETY) N:o 1418/76 muuttamisesta (KOM(95)0034 - C4-0055/95 - 95/0037(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(95)0034 - 95/0037(CNS) ((EYVL C 99, 21.4.1995, s. 4)), - neuvoston kuultua sitä EY:n perustamissopimuksen 42 ja 43 artiklan mukaisesti (C4-0055/95), - ottaa huomioon työjärjestyksensä 58 artiklan, - ottaa huomioon maataloutta ja maaseudun kehittämistä käsittelevän valiokunnan mietinnön ja budjettivaliokunnan, taloudellisten ulkosuhteiden valiokunnan, ympäristö-, terveys- ja kuluttajansuojavaliokunnan sekä kehitys- ja yhteistyövaliokunnan lausunnot (A4-0100/95), 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä ehdotuksesta; 3. Pyytää tulla kuulluksi uudelleen, jos neuvosto aikoo tehdä merkittäviä muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.